Afstandsbediening Helicopter Onderdeel GearLubricating Oil - US$2.60|Shopping Nederlands
Afstandsbediening Helicopter Onderdelen Uitrusting Smeerolie COD
ID kaart: 70261
Naam van het item: Gear Lubricating Oil
gewicht :: 7.5g / pcs
1 x versnellingsolie Bestedingsplan: Waarom dit noodsaaklik is en hoe om een op te stel - Jou Geld | Solidariteit WêreldJou Geld | Solidariteit Wêreld
Tuis › Artikels › Bestedingsplan: Waarom dit noodsaaklik is en hoe om een op te stel
Bestedingsplan: Waarom dit noodsaaklik is en hoe om een op te stel
'n Integrale deel van 'n begroting is 'n bestedingsplan.
Dikwels het ons geen beheer oor hoeveel ons verdien nie. Vir jou huishouding of persoonlike begroting om te balanseer, is die onus op jou om jou besteding in te perk en te herstruktureer.
Definisie en gebruik
Maar wat presies is die definisie van 'n bestedingsplan? Die Universiteit van Berkeley, California, gee die volgende omskrywing: “'n Bestedingsplan is 'n metode wat jy gebruik om jou inkomste te versprei tussen die mengsel dinge wat jy wil hê en wat jy benodig. Om 'n bestedingsplan vooruit op te stel sal jou in staat stel om jou finansies effektief te bestuur en te besluit waar om jou geld die beste te bestee.”
“Feitlik almal is van tyd tot tyd bekommerd oor hulle finansies. Of jy nou net by jou eerste werk begin het, kindersorg en kollege-uitgawes hanteer of afgetree is, is dit 'n prioriteit om in beheer van jou finansies te bly. Een van die effektiefste maniere om dit suksesvol te doen, is deur 'n maandelikse bestedingsplan op te stel sodat jy weet wat jy bestee, waar jy dit bestee, en of jy op dinge bestee wat nie werklik jou lewensgehalte verbeter nie,” sê Erin Huffstetler van Thebalance.com.
Finansiële dienstemaatskappy Sanlam sê dat die opstel van 'n bestedingsplan jou in staat sal stel om beheer oor jou finansies uit te oefen deur:
Van skuld ontslae te raak en daaruit te bly
'n Neseier te skep vir onvoorsiene uitgawes
Die drang te weerstaan om impulsief geld uit te gee
Doelwitte te bereik wat jy vir jouself en jou gesin gestel het
Dit sal jou ook beheer en gemoedsrus gee – wat nie gering geskat moet word nie.
Wenke vir die opstel van 'n bestedingsplan
Volgens Sanlam moet die opstel van 'n bestedingsplan sekere toedelings en struktuur bevat. Altesaam 35% behoort vir behuising aangewend te word, wat faktore soos verbandterugbetalings of huur, versekering en onderhoud insluit. Vyf-en-twintig persent moet gaan vir ‘uitgawes’, soos kos, klere, opvoeding, mediese en kindersorg. Reis kry 15% en sluit dinge in soos voertuigbetalings, brandstof en onderhoud. Spaargeld kry 15% en sluit in aftrede en spesifieke doelwitte, soos vakansies of universiteitsopleiding vir jou of jou kinders. Tien persent behoort gewy te word aan die delging van skuld en kredietkaarte.
Hierdie strategie is nie in klip gegiet nie want sommige mense mag dalk nie korttermynskuld hê nie, maar dit voorsien 'n sinvolle stel riglyne oor hoe om jou geld te bestee. Soms is dit ook wys om jou bestedingsplan te heroriënteer om uitstaande hoë-koers skuld eerste te delg. Uiteindelik spaar die afwesigheid van 'n maandelikse uitgawe jou 'n klein fortuin in rente en stel geld vry om te herprioritiseer.
Onderskeid moet ook getref word tussen vaste en buigbare onkostes. Vaste onkostes sluit dié in wat in jou maandelikse bestedingsplan sal moet verskyn en nie werklik sal verander nie tensy jy verhuis of jou plan verander. Hierdie onkostes mag behuising, versekering en voertuigpaaiemente insluit
Buigbare onkostes dek egter ander noodsaaklikheide soos kos en vervoer, maar sluit ook bykomende uitgawes in, soos vermaak. Hierdie onkostes gee jou ruimte om jou onkostes te maneuvreer en verminder, maar laat jou min ruimte vir die verlaging van jou vaste onkostes. As jy hierdie verskil begryp en 'n goeie balans handhaaf, sal dit jou in staat stel om jou finansies effektief te bestuur.
Onthou ook om buigbaar te wees en jou bestedingplan te hersien. Dit is 'n “lewende dokument” wat sal en moet verander indien jou omstandighede verander.
Erin Huffstetler, 16 May 2019, “How to Stay on Top of Your Finances With a Monthly Spending Plan”, https://www.thebalance.com/how-to-develop-a-monthly-spending-plan-1389005.
Sanlam, 2019, “Don’t create a budget, create a spending plan”, https://www.sanlam.co.za/personal/financialplanning/Pages/spending-plan.aspx.
SaveAndInvest.org, 2019, “Start a spending plan”, https://www.sanlam.co.za/personal/financialplanning/Pages/spending-plan.aspx.
University of Berkeley, California, 2019, “Creating a spending plan”, https://financialaid.berkeley.edu/creating-spending-plan.
Finansies: Draai só briek aan teen jaareinde
Geldfoute wat jy in jou 30’s moet vermy
Spaar geld oor Kersfees
Wanneer familie of vriende geld wil leen